
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind respingerea Ordonanței de urgență a Guvernului nr.31/2012 pentru modificarea unor acte normative în domeniul serviciilor de plată, cu care comisia noastră a fost sesizată în fond cu adresa Biroului Permanent nr. PLx.377/2012 din 1 octombrie 2012.
	PREŞEDINTE,

Eugen NICOLĂESCU 

RAPORT

asupra proiectului de Lege privind respingerea Ordonanței de urgență 
a Guvernului nr.31/2012 pentru modificarea unor acte normative 
în domeniul serviciilor de plată
Cu adresa nr. PLx.377/2012 din 1 octombrie 2012, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind respingerea Ordonanței de urgență a Guvernului nr.31/2012 pentru modificarea unor acte normative în domeniul serviciilor de plată.
La întocmirea raportului s-a avut în vedere avizul Consiliului Legislativ şi avizul Comisiei juridice, de disciplină şi imunităţi.
Conform obiectului de reglementare litigiile dintre utilizatorii şi prestatorii serviciilor de plată nu vor mai fi soluţionate de Banca Naţională a României, diferendele putând fi aplanate în continuare pe cale amiabilă prin procedura medierii.

Proiectul de Lege face parte din categoria legilor ordinare, potrivit art. 73 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanțelor Publice domnul Ion Ghizdeanu – secretar de stat şi din partea Băncii Naționale a României doamna Şaguna Monica – consilier juridic.
La lucrările comisiei şi-au înregistrat prezenţa un număr de 32 deputaţi din totalul de 32 membri ai comisiei.

Raportul comisiei a fost adoptat cu majoritate de voturi.
Proiectul de Lege a fost adoptat de Senat în şedinţa din data de 24 septembrie 2012.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaților.
In urma dezbaterii proiectului de Lege privind respingerea Ordonanței de urgență a Guvernului nr.31/2012 pentru modificarea unor acte normative în domeniul serviciilor de plată, în şedinţa din data de , comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Eugen NICOLĂESCU
	SECRETAR,

Nicolae BUD


Consilier parlamentar

Vasilica Popa       

